Tlak a tep: Otázky a odpovede o zdravotnom stave
Dobrý večer mávam tlak 130/135 - 80/85 ale tep 90-100 ako som na tom ďakujem
Dobrý deň.
Ďakujeme za Vašu otázku.
Krvný tlak je tlak cirkulujúcej krvi vyvíjaný na steny ciev. Je vyjadrený dvoma hodnotami, a to systolickým (vyššia hodnota) a diastolickým (nižšia hodnota) tlakom. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg.
Srdcová frekvencia (pulz) znamená počet úderov srdca za jednu minútu. Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu. Pokojový tep okolo 100 úderov za minútu sa považuje za zvýšený.
Vaše hodnoty sa pohybujú na rozhraní normálnych až mierne zvýšených. Pre bližšie informácie je však potrebné postúpiť lekárske vyšetrenie.
Prajem pekný zvyšok dňa.
S pozdravom
Mgr. Barbora Bičanovská